Финале УЕФА Лиге шампиона 2019.
Финале УЕФА Лиге шампиона 2019. године је био последњи меч Лиге шампиона у сезони 2018/19, 64. сезони  највећег европског клупског такмичења које организује УЕФА. Финале је одржано на Ванди Метрополитано, у Мадриду 1. јуна 2019, између енглеских клубова Тотенхем хотспера, који је у свом првом финалу Лиге шампиона, и Ливерпула, који је у свом деветом финалу, а другом у низу, пошто су претходне сезоне поражени од Реал Мадрида. То је било седмо финале Лиге шампиона - и четврто у деценији да су се сусрела два тима из истог савеза и исте лиге, а друго финале између енглеских клубова после 2008. То је такође било прво финале од 2013. да не буде бар један шпански тим у финалу, са Барселоном и Реалом који су учествовали у претходних пет финала и победили свих пет, Барселона један пут и Реал Мадрид четири пута.